શહેરના શ્યામલ ચાર રસ્તા પાસે શ્રીનંદ શાસ્ત્રી દ્વારા ચાર એક્સિડન્ટની હારમાળા સર્જવામાં આવી હતી એક્સીડન્ટમાં કુલ 4 વાહનોને હડફેટે લાવામાં આવ્યા હતા. જેમાં એકનું મોત થયું હતું. આ અકસ્માતોને નજરે જોનાર વ્યક્તિઓ દ્વારા કહેવામાં આવ્યું હતું કે ગાડીચાલક પૂરઝડપે ગાડી ચલાવી રહયો હતો અને તેણે ચાર વાહનોને અડફેટે લીધા હતા તેમાં એક યુવતી મોત અને જીવન વચ્ચે ઝોલા ખાઇ રહી છે. આ તમામ ઇજાગ્રસ્તોને સારવાર અર્થે શહેરની વી.એસ હોસ્પિટલ લઇ જવામાં આવ્યા હતા. જેમાં પોલીસે કાયદેસરનો ગુનો નોંધીને તપાસ હાથ ધરી હતી અને ગણતરીના કલાકોમાં જ આરોપીની અટકાયત કરી હતી.